Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 438/13/8810	Spišská Nová Ves, 6.2.2015
EEČ : 2-68-159-2015

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 8.11.2013, spisová značka 1 Pv 438/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že spoločne s XXXXX  v období od septembra 2012 do júna 2013 v Levoči, ako rodičia školopovinnej mal. XXXXX, nar. XXXXX, žiačky SOŠ v Levoči, zanedbávali starostlivosť o jej výchovu a povinnú školskú dochádzku, v dôsledku čoho v šk. roku 2012/2013 bezdôvodne vymeškala 217 vyučovacích hodín, hoci boli na záškoláctvo školou upozorňovaní. 

Uznesením prokurátora Okresnej prokuratúry Spišská Nová Ves zo dňa 8.11.2013, spisová značka 1 Pv 438/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Spišskej Novej Vsi sp. zn. 1 Pv 438/13 zo dňa 08. 11. 2013 bolo podľa § 216 ods. 1 písm. a), písm. b), písm. c) Trestného poriadku podmienečne zastavené trestné stíhanie proti obv. XXXXX  pre prečin ohrozovania mravnej výchovy mládeže podľa § 211 ods. 1 písm. b) Trestného zákona, na tom skutkovom základe, že spoločne s XXXXX  v období od septembra 2012 do júna 2013 v Levoči, ako rodičia školopovinnej mal. XXXXX, nar. XXXXX, žiačky SOŠ v Levoči, zanedbávali starostlivosť o jej výchovu a povinnú školskú dochádzku, v dôsledku čoho v šk. roku 2012/2013 bezdôvodne vymeškala 217 vyučovacích hodín, hoci boli na záškoláctvo školou upozorňovaní.    
	Uznesenie o podmienečnom zastavení trestného stíhania nadobudlo právoplatnosť dňa 24. 12. 2013   a   skúšobná doba v   trvaní 12   mesiacov   začala plynúť 25. 12. 2013.

	Z vyžiadaných správ k osobe obvineného z miesta bydliska, z Obvodného oddelenia PZ v Levoči a Okresného úradu, Odboru všeobecnej vnútornej správy v Poprade a odpisu z registra trestov obvineného som zistila, že obv.  XXXXX v   skúšobnej   dobe   podmienečne  zastaveného   trestného  stíhania  od 25. 12. 2013 do 25. 12. 2014 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	Vzhľadom na to, že obvinený XXXXX splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka